Махамед Хамдзі аль-Хашымі, лідар партыі "Паток Любові"
**Паток Любові** (араб. تيار المحبة‎‎), да Мая 2013 года **Народная петыцыя аб свабодзе, справядлівасці і развіцці** (араб. العريضة الشعبية للحرية والعدالة والتنمية‎‎), скарочана **Народная петыцыя** — палітычная партыя ў Тунісе. Яна была створана пасля рэвалюцыі 17 сакавіка 2011 года. Партыя заснавана пад кіраўніцтвам публіцыста і медыапрадпрымальніка Махамеда Хамдзі аль-Хашымі.

Дзейнасць
---------

Махамед Хамдзі, які з'яўляецца ўладальнікам спадарожнікавага тэлеканала Al-Mustakilla, як мяркуецца, меў цесныя сувязі са зрынутым прэзідэнтам Туніса Бен Алі, але сам асуджае такія заявы як паклёп. Падчас выбарчай кампаніі ва ўстаноўчы сход 23 кастрычніка 2011 партыя абяцала бясплатную ахову здароўя, і дапамогу ў памеры 200 дынараў для кожнага з 500.000 беспрацоўных у Тунісе. Махамед Хамдзі асабіста паабяцаў надаць 2000000000 дынараў свайго багацця ў нацыянальны бюджэт. Канал Al-Mustakilla моцна падтрымлівае кампанію партыі. Менавіта таму ў ЦВК былі пададзеныя шматлікія скаргі на Народную петыцыю, з просьбай аб ануляванні выбарчага спісу партыі.

Выбары 2011
-----------

Да здзіўлення абодвух супернікаў і нейтральных назіральнікаў, партыя выступіла вельмі добра, першапачаткова выйграўшы 27 месцаў ва Устаноўчым сходзе. 27 кастрычніка ISIE дыскваліфікавала спісы Народнай петыцыі ў шасці выбарчых акругах (усяго з васьмі кандыдатамі, якія перамаглі) з-за абвінавачання кандыдатаў у фінансавых парушэннях. Такім чынам, колькасць месцаў была даведзена да 19, але нягледзячы на гэта партыя заставалася чацвёртай па велічыні ў канвенцыі. Рашэнне ISIE аб скасаванні месцаў выклікала бурныя пратэсты прыхільнікаў Народнай петыцыі ў Сэдзі-Бу-Зід. Лідар партыі Махамед Хамдзі папрасіў сваіх паспяховых кандыдатаў байкатаваць Устаноўчы сход, перад разваротам рашэння ад 28 кастрычніка, калі ён абвясціў, што прадстаўнікі гэтага спісу ўсё ж будуць працаваць у парламенцкай апазіцыі. Скаргі Народнай петыцыі ў Адміністрацыйны Суд пераважна скасавалі рашэнне выбарчай камісіі. У выніку сем з васьмі скасаваных месцаў былі адноўленыя паводле вердыкту суддзі, даючы папулісцкай партыі 26 месцаў у сукупнасці. Тым не менш, дванаццаць членаў Народнай петыцыі, якія трапілі ў парламент, у наступныя дні сышлі з партыі і обвясцілі сябе незалежнымі дэпутатамі.

Пераназва
---------

У маі 2013 Хамдзі аль-Хашымі аднавіў рух пад новай назвай **"Паток Любові"** (*al-Mahaba*).

Вынікі выбараў
--------------

| Год выбараў | # Агульны лік галасоў |  % падтрымала | # Колькасць мандатаў |
| --- | --- | --- | --- |
| Устаноўчы сход Туніса |
| 2011 | 273,362 | 6.74% | 26/217 |
| Асамблея прадстаўнікоў народа |
| 2014 | 40,826 | 1.20% | 2/217 |

Зноскі
------

1. ↑  Ajmi, Sana (25 October 2011), People’s Petition for Freedom, Justice and Development, tunisia-live.net, retrieved 25 October 2011 Архівавана 7 лістапада 2017.
2. 1 2  Surprise Tunisian poll success for London-based millionaire
3. 1 2  Aridha Chaabia, "Popular Petition," Shocks Tunisian Politics Архівавана 29 кастрычніка 2011.
4. 1 2  Tunisian election springs surprises  Архівавана 27 кастрычніка 2011.
5. ↑  Tunisian elections: Al Aridha Chaabia party has some seats revoked
6. ↑  Post election violence prompts curfew in Tunisia
7. ↑  Al Aridha Chaabia Remaining Heads of Lists Refuse to Withdraw  Архівавана 4 лістапада 2011.
8. ↑  Aridha Chaabia’s Seats Reinstated Архівавана 20 кастрычніка 2017.
9. ↑   Архівавана 2 красавіка 2012.
10. ↑  Hechmi Hamdi annonce la création du "courant d'al-Mahaba" **(нявызн.)**, *Gnet* (22 May 2013).
11. ↑  Cherif, Youssef (26 February 2014). *Democracy in the Making: Tunisia braces itself for its second free general elections*. *The Majalla*. Архівавана з арыгінала 6 кастрычніка 2014. Праверана 21 снежня 2014. `{{cite book}}`: Невядомы параметр `|deadurl=` ігнараваны (прапануецца `|url-status=`) (даведка) Архівавана 6 кастрычніка 2014. Архіўная копія **(нявызн.)**(недаступная спасылка). Архівавана з першакрыніцы 6 кастрычніка 2014. Праверана 21 снежня 2014.

Спасылкі
--------

* Афіцыйная вэб-старонка кіраўніка партыі Махамеда Хамдзі аль-Хашымі Архівавана 2 лютага 2015.
* Афіцыйная вэб-старонка тэлеканала Al-Mustakilla